[pic] | EUROOPAN KOMISSIO | Bryssel 30.6.2010 KOM(2010)351 lopullinen KOMISSION KERTOMUS Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2009 KOMISSION KERTOMUS Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2009 ESIPUHE Tämä vuotta 2009 koskeva kertomus on laadittu Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 17 artiklan 1 kohdan mukaisesti[1]. Kertomuksen liitteenä on tilastotietoja asiakirjoihin tutustumista koskevien hakemusten käsittelystä. Näitä tietoja tarkasteltaessa olisi otettava huomioon, että tilastot kattavat ainoastaan hakemukset, jotka koskevat julkistamattomiin asiakirjoihin tutustumista, eivätkä sisällä tietoja jo julkistettuja asiakirjoja koskevien tilausten tai tietopyyntöjen määristä. 1. Asetuksen (EY) N:o 1049/2001 tarkistaminen Komissio antoi 30. huhtikuuta 2008 ehdotuksen asetuksen tarkistamisesta, ja sitä käsiteltiin neuvoston tiedotusyhteistyöryhmässä. Euroopan parlamentti äänesti 11. maaliskuuta 2009 Michael Cashmanin esittelemästä sisä- ja oikeusasioiden valiokunnan mietinnöstä, joka sisälsi paljon tarkistuksia komission ehdotukseen. Parlamentti kuitenkin lykkäsi äänestystä lainsäädäntöpäätöslauselmasta. Tämän vuoksi ehdotus on edelleen ensimmäisessä käsittelyvaiheessa. Kesäkuun 2009 vaalien jälkeen muodostettu uusi parlamentti on jatkanut ehdotusta koskevia parlamentaarisia valmistelutöitä. 2. Rekisterit ja internetsivut 2.1. Vuonna 2009 komission asiakirjarekisteriin lisättiin 18063 uutta asiakirjaa (ks. liitteessä oleva taulukko). 2.2. Asetuksen 9 artiklan 3 kohdassa säädetään, että arkaluonteisiksi[2] katsotut asiakirjat kirjataan rekisteriin vain sen viranomaisen suostumuksella, jolta asiakirja on peräisin. Vuonna 2009 rekisteriin ei kirjattu yhtään kyseisessä säännöksessä tarkoitettua arkaluonteista asiakirjaa. 2.3. Europa-palvelimen ”Avoimuus ja asiakirjojen saatavuus” -sivuille tehtiin vuonna 2009 vierailuja seuraavasti: Kävijöiden määrä | Käyntien määrä | Avattuja sivuja | Yhteensä | 44 538 | 61 823 | 84 094 | Keskimäärin kuukaudessa | 3 712 | 5 152 | 7 008 | 3. Yhteistyö muiden toimielinten ja jäsenvaltioiden kanssa Asetuksen 15 artiklan 2 kohdan mukainen toimielinten välinen komitea kokoontui poliittisella tasolla 15. joulukuuta 2009 neuvoston puheenjohtajavaltion Ruotsin aloitteesta. Kokouksen tarkoituksena oli mm. tarkastella keinoja, joiden avulla kansalaisten olisi helpompi tutustua EU:n toimielinten hallussa oleviin asiakirjoihin. Kokouksen tuloksena ehdotettiin seuraavaa: 1) toimielinten välinen komitea kokoontuu vähintään kerran vuodessa poliittisella tasolla, ja keskustelujen tulokset julkistetaan; 2) komitean työskentelyn perustana ovat toimielinten toimivaltaisten yksiköiden valmistelutyöt; 3) komiteassa tarkastellaan erityisesti mahdollisuuksia - koota yhdelle verkkosivulle kaikki linkit verkkosivustoille, joiden kautta pääsee tutustumaan kunkin kolmen toimielimen asiakirjoihin, - varmistaa, että toimielinten julkiset asiakirjarekisterit täydentävät toisiaan, ja parantaa näin niiden käyttäjäystävällisyyttä ja asiakirjojen saatavuutta, - lähentää porrastetusti toimielinten tarjoamia hakuvälineitä (voitaisiin myös tarkastella mahdollisuuksia ottaa käyttöön asiakirjojen yhteinen luokittelumenetelmä, jolla tähdättäisiin yhteisen hakutoiminnon luomiseen), - laajentaa PreLex -tietokantaa[3] siten, että se kattaa kaikkien lainsäädäntöprosessiin osallistuvien toimielinten tuottamat asiakirjat, ja ottaa samalla huomioon mahdollisuus täydentää PreLex -tietokantaa Œil -tietokannan[4] kanssa, - parantaa kaikkien tiettyyn lainsäädäntöhankkeeseen liittyvien asiakirjojen saatavuutta yhdistämällä kaikki samaan säädökseen liittyvät asiakirjat yhteen asiakirjakansioon, - toteuttaa vuonna 2010 EU-viestinnän kannalta painopistealueiksi katsottuja lainsäädäntöhankkeita koskevien asiakirjakansioiden alustava kartoitus; 4) kun jokin toimielin aikoo perustaa uuden sähköisen arkistointijärjestelmän tai muuttaa käytössä olevaa järjestelmää tuntuvasti, sen on otettava huomioon vaikutus asiakirjoihin tutustumista koskevaan oikeuteen ja toimittava avoimuutta edistävällä tavalla. Lisäksi asetuksen täytäntöönpanosta vastaavat kolmen toimielimen yksiköt jatkoivat vuonna 2009 ajatustenvaihtoa foorumilla, joka perustettiin asetuksen soveltamiseen liittyvien oikeudellisten kysymysten käsittelemiseksi. 4. Asiakirjoihin tutustumista koskevien hakemusten tarkastelu 4.1. Alkuperäisten hakemusten määrä on pysynyt samalla tasolla vuonna 2009 (5 055 hakemusta, kun vuonna 2008 niitä oli 5 197). 4.2. Uudistettujen hakemusten määrä väheni hieman. Vuonna 2009 kirjattiin 134 uudistettua hakemusta, kun niiden määrä vuonna 2008 oli 156.On syytä huomata, että merkittävä määrä hakemuksia koskee eri hallintomenettelyihin liittyviä kokonaisia asiakirja-aineistoja. 4.3. Hakemusten alakohtaisesta jakautumisesta voidaan todeta, että ympäristöasioiden, liikenteen ja energian, oikeudellisen yhteistyön, sisämarkkinoiden ja kilpailun osuus hakemuksista on lähes 40 prosenttia. 4.4. Kun tarkastellaan hakemusten jakautumista hakijoiden ammatillis-yhteiskunnallisen luokan mukaan, voidaan todeta, että akateemisten alojen edustajien tekemien hakemusten osuus on edelleen suurin. Niiden osuus kaikista hakemuksista on kuitenkin supistunut vuoteen 2008 verrattuna (21,29 prosenttia kaikista hakemuksista, kun vastaava osuus vuonna 2008 oli 31,03 prosenttia). 4.5. Hakemusten maakohtainen jakautuminen on pysynyt ennallaan. Lähes 20 prosenttia hakemuksista oli Belgiaan sijoittautuneiden henkilöiden tai yhteisöjen tekemiä. Tämä johtuu siitä, että useat Euroopan tasolla toimivat yritykset, asianajotoimistot, yhteisöt ja kansalaisjärjestöt ovat sijoittautuneet Belgiaan. Suurin osa lopuista hakemuksista oli peräisin asukasluvultaan suurimmista jäsenvaltioista eli Saksasta, Ranskasta, Italiasta, Espanjasta, Yhdistyneestä kuningaskunnasta ja Alankomaista, joiden osuus hakemuksista on puolet (49,75 prosenttia). Uusista jäsenvaltioista saatiin edelleen vähän hakemuksia. 5. Tutustumisoikeudesta tehtävien poikkeusten soveltaminen 5.1. Alkuperäisiin hakemuksiin annettiin suhteellisesti enemmän myönteisiä vastauksia kuin edellisenä vuonna. Asiakirjat asetettiin kokonaisuudessaan hakijan käyttöön 84,23 prosentissa tapauksista (82,68 prosenttia vuonna 2008) ja 4,11 prosentissa tapauksista (3,33 prosenttia vuonna 2008) osittain. 5.2. Alkuperäisen päätöksen vahvistavien päätösten osuus – joka oli jo vähentynyt selkeästi vuonna 2008 – supistui edelleen huomattavasti vuonna 2009 (yli 25 prosenttiyksikön lasku: osuus tapauksista oli 48,08 prosenttia vuonna 2008 ja 22,50 prosenttia vuonna 2009). Myös niiden tapausten osuus, joissa asiakirjat asetettiin hakijan käyttöön kokonaisuudessaan, vaikka vastaus oli aluksi ollut kielteinen, lähes kolminkertaistui (50 prosenttia, kun se oli vain 18,59 prosenttia vuonna 2008). Tapauksia, joissa asiakirjat asetettiin osittain käyttöön aluksi annetun kielteisen vastauksen jälkeen, oli hieman vähemmän kuin vuonna 2008 (27,50 prosenttia, kun se oli 33,33 prosenttia vuonna 2008). 5.3. Alkuperäisiä hakemuksia hylättiin edelleen pääasiassa seuraavista syistä: - tarkastus-, tutkinta- ja tilintarkastustoimien tarkoitusten suojaaminen (4 artiklan 2 kohdan kolmas luetelmakohta); tällä perusteella hylättyjen hakemusten osuus kasvoi hieman vuodesta 2008 (27,61 prosenttia, kun se oli 26,63 prosenttia vuonna 2008); - komission päätöksentekomenettelyn suojaaminen (4 artiklan 3 kohta); kesken käsittelyn olevien tapausten osuus hylätyistä hakemuksista oli 17,80 prosenttia ja sisäiseen käyttöön tarkoitettuja lausuntoja koskevien tapausten osuus 7,81 prosenttia, eli yhteensä 25,61 prosenttia (kun vastaava kokonaisosuus oli 28,72 prosenttia vuonna 2008). Taloudellisten etujen suojaamisen perusteella hylättyjen hakemusten osuus oli edelleen merkittävä. Näiden tapausten osuus oli 13,99 prosenttia (14,4 prosenttia vuonna 2008). 5.4. Hylkäämispäätöksiä vahvistettiin edelleen pääasiassa seuraavista syistä: - tutkintatoimien tarkoituksen suojaaminen (25,91 prosenttia, kun se oli 27,85 prosenttia vuonna 2008); - taloudellisten etujen suojaaminen (17,52 prosenttia, kun se oli 24,89 prosenttia vuonna 2008); - komission päätöksentekomenettelyn suojaaminen: kesken käsittelyn olevien tapausten osuus hylätyistä hakemuksista oli 12,77 prosenttia ja sisäiseen käyttöön tarkoitettuja lausuntoja koskevien tapausten osuus 13,87 prosenttia, eli yhteensä 26,64 prosenttia (kun vastaava kokonaisosuus oli 29,54 prosenttia vuonna 2008); - pelkästään jäsenvaltion vastustukseen perustuvaa hylkäämistä ei ole enää käytetty perusteena sen jälkeen, kun yhteisöjen tuomioistuin[5] totesi tuomiossaan, että asetuksen 4 artiklan 5 kohta ei anna jäsenvaltiolle veto-oikeutta, jonka nojalla se voi estää vapaan harkintansa mukaan siltä peräisin olevien asiakirjojen luovuttamisen. Jäsenvaltion on perusteltava vastustuksensa asetuksessa säädettyjen poikkeusten perusteella, ja kyseiset poikkeukset ovat ainoita mahdollisia syitä kieltäytymiselle. 6. Euroopan oikeusasiamiehelle tehdyt kantelut 6.1. Oikeusasiamies lopetti vuoden 2009 aikana 16 sellaisen tapauksen käsittelyn, jotka perustuivat komissiota vastaan nostettuihin kanteisiin sen kieltäydyttyä luovuttamasta asiakirjoja. Nämä tapaukset olivat seuraavat[6]: 2 tapauksen käsittely päätettiin toteamatta hallinnollista epäkohtaa | 1906/2007/VIK | 97/2008/BEH | 11 tapauksen käsittely päätettiin esittämällä kriittisiä tai muita huomautuksia | 429/2007/PB | 488/2007/PB | 672/2007/WP | 819/2007/PB | 70/2008/TS | 443/2008/JMA | 1010/2008/AL | 1059/2008/WP | 1190/2008/DK | 3085/2008/GG | 2/2009/MHZ | 3 tapauksen käsittely lopetettiin jatkamatta tutkintaa | 3824/2006/GG | 1452/2007/PB | 2420/2007/BEH | 6.2. Oikeusasiamies aloitti vuoden 2009 aikana 12 sellaisen kantelun käsittelyn, jotka koskivat päätöstä olla luovuttamatta asiakirjoja. 7. Tuomioistuimessa nostetut kanteet 7.1. Ensimmäisen oikeusasteen tuomioistuin antoi kaksi tuomiota tapauksissa, jotka koskivat komission päätöksiä olla asetuksen (EY) N:o 1049/2001 nojalla antamatta asiakirjoja osittain tutustuttavaksi. Kyseessä ovat asioissa T-121/05 ja T-166/05, Borax Europe Ltd vastaan komissio , 11. maaliskuuta 2009 annetut tuomiot. Näissä tuomioissa ensimmäisen oikeusasteen tuomioistuin kumosi komission päätökset, joissa evättiin tutustuminen ihmisen lisääntymiselle haitallisia vaikutuksia aiheuttaviin kemikaaleihin erikoistuneiden tieteellisten asiantuntijoiden ryhmän kokousasiakirjoihin. Jäsenvaltiot olivat nimittäneet kyseiset asiantuntijat, mutta he osallistuivat kokoukseen asiantuntijaroolissa eivätkä jäsenvaltioiden edustajina. Komission perusteena oli, että asiantuntijoiden henkilöllisyyden ja kokouksen aikana esitettyjen mielipiteiden paljastaminen aiheuttaisi selkeää haittaa henkilöiden koskemattomuudelle ja asettaisi heidät perusteettomien ulkoisten paineiden kohteeksi. Tuomioistuin kuitenkin katsoi, että kiistan kohteena olevat päätökset sisälsivät vain yleisiä perusteluja eikä komissio ollut esittänyt sellaista näyttöä, jolla pystyttäisiin perustelemaan tällaisen riskin olemassaolo. Kun tarkastellaan komission myös soveltamaa päätöksentekomenettelyyn liittyvää poikkeusta, tuomioistuin totesi, että tieteelliset lausunnot, jotka toimielin kerää säädöstekstin laatimiseksi, on periaatteessa voitava julkistaa, vaikka ne olisivatkin omiaan herättämään kiistoja tai eivät kannustaisi ne esittäneitä henkilöitä osallistumaan kyseisen toimielimen päätöksentekomenettelyyn. Komissio vetosi riskiin, että asiantuntijoiden esittämien mielipiteiden julkistamisesta syntynyt julkinen keskustelu johtaisi siihen, että asiantuntijat eivät enää osallistuisi sen päätöksentekomenettelyyn. Tämä riski on kuitenkin osa periaatetta, jonka mukaan tunnustetaan oikeus tutustua alustavien kuulemisten ja selontekojen yhteydessä sisäiseen käyttöön annettuihin lausuntoihin. Ensimmäisen oikeusasteen tuomioistuin kumosi siis kanteiden kohteena olleet päätökset, ja katsoi, että hylkäämisen perusteet olivat liian yleisiä. 7.2. Vuonna 2009 nostettiin kuusi uutta kannetta asetuksen (EY) N:o 1049/2001 mukaisia komission päätöksiä vastaan[7]: Asia T-59/09, Saksa v. komissio | Asia T-245/09, Shell Hellas Oil and Chemical SA (Shell Hellas AE) v. komissio[8] | Asia T-251/09, Société des Pétroles Shell SAS v. komissio[9] | Asia T-337/09, Colegio Oficial de Farmacéuticos de Valencia v. komissio | Asia T-411/09, Ioannis Terezakis v. komissio | Asia T-467/09, Dierk Stelzer v. komissio | 8. Päätelmät 8.1. Hakemusten luonne ja hylkäämisperusteet Analyysin tuloksena saadun yleiskuvan perusteella voidaan todeta, että huomattava osa asiakirjoihin tutustumista koskevista hakemuksista liittyi edellisvuosien tapaan komission toimintaan yhteisön lainsäädännön soveltamisen valvojana. Hyvin usein hakija pyytää saada tutustua asiakirjaan, johon hän voisi mahdollisesti vedota väitteidensä tueksi esimerkiksi yhteisön lainsäädännön oletettuun rikkomiseen liittyvän kantelun, hallinnollisen muutoksenhaun tai tuomioistuimessa nostetun kanteen yhteydessä mm. silloin, kun on kyse komission tekemästä kilpailupolitiikkaa koskevasta päätöksestä. Voidaan todeta, että yleensä tutustuttavaksi pyydetään huomattavaa määrää asiakirjoja, joiden analysoiminen edellyttää paljon hallinnollista työtä. On lisäksi merkillepantavaa, että komission päätöksentekomenettelyn suojaamiseen liittyvään poikkeukseen turvaudutaan pääasiassa yksittäistapauksia koskevan päätöksenteon suojaamiseksi. Lainvalmistelun yhteydessä yhä useampi asiakirja julkistetaan odottamatta, että komissiolle esitetään hakemus saada asiakirja tutustuttavaksi. Komission pääosastot ovat laatineet eri politiikanaloja koskevia internetsivustoja, joilla ne ovat julkaisseet huomattavan määrän asiakirjoja. Taloudellisten etujen suojaamiseen perustuvaan poikkeukseen vedotaan pääasiassa silloin, kun on kyse kilpailupolitiikkaan tai tarjouskilpailuihin liittyvien asiakirjojen luovuttamista koskevista hakemuksista. 8.2. Oikeuskäytännön kehitys Ensimmäisen oikeusasteen tuomioistuin on vahvistanut oikeuskäytäntönsä seuraavissa kysymyksissä: - liian yleisellä tasolla esitetty perustelu tutustumisoikeuden epäämiselle, joka johtaa koko asiakirjaluokan poissulkemiseen, ei pelkästään oikeuta poikkeuksen soveltamiseen; - toimielimen on osoitettava haitan aiheutumisen vaara konkreettisessa tapauksessa, ja sen on oltava kohtuullisesti ennakoitavissa eikä se saa olla täysin hypoteettinen; - lainsäädäntötoimiin liittyvissä kysymyksissä ensimmäisen oikeusasteen tuomioistuimen oikeuskäytännössä noudatetaan yhteisöjen tuomioistuimen asiassa Turco[10] antamaa tuomiota. LIITE Asetuksen (EY) N:o 1049/2001 soveltamiseen liittyviä tilastoja 1. REKISTERIIN LISÄTTYJEN ASIAKIRJOJEN MÄÄRÄ ALKUPERÄISET HAKEMUKSET 2. HAKEMUSTEN MÄÄRÄ 2007 | 2008 | 2009 | 4196 | 5197 | 5055 | 3. VASTAUKSET 2007 | 2008 | 2009 | Määrä | % | Määrä | % | Määrä | % | UUDISTETUT HAKEMUKSET 4. HAKEMUSTEN MÄÄRÄ 2007 | 2008 | 2009 | 273 | 156 | 134 | 5. VASTAUKSET 2007 | 2008 | 2009 | Määrä | % | Määrä | % | Määrä | % | 1. Näistä 14 hakemuksen käsittely oli 30.4.2010 kesken lähinnä kyseisten asiakirjojen laajuuden vuoksi. KIELTÄVÄT VASTAUKSET PERUSTEENA KÄYTETYN POIKKEUKSEN MUKAAN (%) 6. ALKUPERÄISET HAKEMUKSET 2007 | 2008 | 2009 | 4 art. 1 kohdan a alakohta: yleisen edun suoja – ensimmäinen luetelmakohta – yleinen turvallisuus | 1,19 | 0,18 | 1,36 | 4 art. 1 kohdan a alakohta: yleisen edun suoja – toinen luetelmakohta – puolustus ja sotilasasiat | 2,23 | 0,82 | 0,54 | 4 art. 1 kohdan a alakohta: yleisen edun suoja – kolmas luetelmakohta – kansainväliset suhteet | 10,98 | 10,24 | 8,17 | 4 art. 1 kohdan a alakohta: yleisen edun suoja – neljäs luetelmakohta – finanssi-, raha- tai talouspolitiikka | 1,26 | 2,9 | 2,09 | 4 art. 1 kohdan b alakohta: yksityiselämän ja yksilön koskemattomuuden suojaaminen | 5,04 | 5,98 | 6,99 | 4 art. 2 kohta: ensimmäinen luetelmakohta – taloudellisten etujen suojaaminen | 10,79 | 14,4 | 13,99 | 4 art. 2 kohta: toinen luetelmakohta –tuomioistuinkäsittelyn ja oikeudellisen neuvonannon suojaaminen | 6,08 | 6,52 | 9,81 | 4 art. 2 kohta: kolmas luetelmakohta – tarkastus-, tutkinta- ja tilintarkastustoimien suojaaminen | 23,48 | 26,63 | 27,61 | 4 art. 3 kohta: ensimmäinen luetelmakohta – päätöksentekomenettely, jossa ei ole vielä tehty päätöstä | 12,02 | 13,5 | 17,80 | 4 art. 3 kohta: toinen luetelmakohta – päätöksentekomenettely, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet | 19,29 | 15,22 | 7,81 | 4 art. 5 kohta: jäsenvaltion kieltävä vastaus | 7,64 | 3,62 | 3,81 | Yhteensä | 100,00 | 100,00 | 100,00 | 7. UUDISTETUT HAKEMUKSET 2007 | 2008 | 2009 | 4 art. 1 kohdan a alakohta: yleisen edun suoja – ensimmäinen luetelmakohta – yleinen turvallisuus | 0,9 | 0,42 | 2,55 | 4 art. 1 kohdan a alakohta: yleisen edun suoja – toinen luetelmakohta – puolustus ja sotilasasiat | 0,4 | 0,42 | 0 | 4 art. 1 kohdan a alakohta: yleisen edun suoja – kolmas luetelmakohta – kansainväliset suhteet | 2,2 | 5,91 | 4,38 | 4 art. 1 kohdan a alakohta: yleisen edun suoja – neljäs luetelmakohta – finanssi-, raha- tai talouspolitiikka | 0,4 | 0,84 | 3,28 | 4 art. 1 kohdan b alakohta: yksityiselämän ja yksilön koskemattomuuden suojaaminen | 4,8 | 5,06 | 14,23 | 4 art. 2 kohta: ensimmäinen luetelmakohta – taloudellisten etujen suojaaminen | 25,25 | 24,89 | 17,52 | 4 art. 2 kohta: toinen luetelmakohta –tuomioistuinkäsittelyn ja oikeudellisen neuvonannon suojaaminen | 4,8 | 3,8 | 5,47 | 4 art. 2 kohta: kolmas luetelmakohta – tarkastus-, tutkinta- ja tilintarkastustoimien suojaaminen | 24,75 | 27,85 | 25,91 | 4 art. 3 kohta: ensimmäinen luetelmakohta – päätöksentekomenettely, jossa ei ole vielä tehty päätöstä | 5,7 | 17,3 | 12,77 | 4 art. 3 kohta: toinen luetelmakohta – päätöksentekomenettely, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet | 11,7 | 12,24 | 13,87 | 4 art. 5 kohta: jäsenvaltion kieltävä vastaus | 19,1 | 1,27 | 0 | Yhteensä | 100,00 | 100,00 | 100,00 | HAKEMUSTEN JAKAUTUMINEN ERI TEKIJÖIDEN MUKAAN 8. HAKIJOIDEN AMMATILLIS-YHTEISKUNNALLISEN ASEMAN MUKAAN (%) 2007 | 2008 | 2009 | Akateemisten alojen edustajat | 31,85 | 31,03 | 21,29 | Kansalaisyhteiskunta (eturyhmät, teollisuus, kansalaisjärjestöt jne.) | 17,77 | 18,26 | 9,85 | Hakijat, joiden ammatillis-yhteiskunnallista asemaa ei ole ilmoitettu | 15,33 | 16,75 | 45,5 | Viranomaiset (muut kuin EU:n toimielimet) | 15,69 | 14,19 | 7,33 | Asianajajat | 9,69 | 11,01 | 10,24 | EU:n muut toimielimet | 6,75 | 6,3 | 3,77 | Toimittajat | 2,90 | 2,46 | 2,02 | 9. HAKEMUSTEN MAANTIETEELLISEN ALKUPERÄN MUKAAN (%) 2007 | 2008 | 2009 | Belgia | 19,86 | 18,93 | 18,26 | Saksa | 15,58 | 16,89 | 16,61 | Italia | 8,18 | 8,54 | 7,18 | Ranska | 9,32 | 8 | 8,01 | Yhdistynyt kuningaskunta | 5,76 | 6,34 | 6,23 | Espanja | 5,92 | 5,29 | 6,27 | Alankomaat | 4,42 | 4,83 | 5,45 | Muut | 1,76 | 2,63 | - | Luxemburg | 2,8 | 2,61 | 1,71 | Ei ilmoitettu | 1,16 | 2,61 | 10,57 | Puola | 2,41 | 2,57 | 2,86 | Tanska | 1,23 | 2,45 | 1,63 | Itävalta | 2,71 | 2,11 | 1,98 | Kreikka | 1,5 | 1,93 | 1,06 | Portugali | 1,18 | 1,5 | 1,61 | Ruotsi | 1,46 | 1,44 | 2,13 | Irlanti | 0,82 | 1,28 | 0,72 | Tšekki | 0,89 | 1,26 | 1,11 | Sveitsi | 0,82 | 1,18 | - | Suomi | 1,43 | 1,08 | 0,78 | Yhdysvallat | 0,61 | 1,02 | 0,09 | Unkari | 0,86 | 0,86 | 0,70 | Liettua | 0,55 | 0,62 | 0,35 | Romania | 0,96 | 0,58 | 0,93 | Norja | 0,32 | 0,36 | 0,07 | Bulgaria | 0,94 | 0,36 | 0,56 | Slovenia | 1,8 | 0,32 | 0,39 | Latvia | 0,14 | 0,28 | 0,06 | Liechtenstein | 0,45 | 0,28 | - | Slovakia | 0,59 | 0,24 | 0,50 | Japani | 0,2 | 0,24 | - | Kypros | 0,25 | 0,22 | 0,20 | Malta | 0,45 | 0,2 | 0,30 | Kiina (ml. Hongkong) | 1,01 | 0,14 | - | Viro | 0,29 | 0,1 | 0,17 | Venäjä | 0,05 | 0,1 | - | Meksiko | 0,05 | 0,1 | - | Kroatia | 0,43 | 0,08 | - | Ukraina | 0,04 | 0,08 | - | Uusi-Seelanti | 0,08 | - | Australia | 0,07 | 0,06 | 0,07 | Brasilia | 0,04 | 0,06 | - | Turkki | 0,12 | 0,04 | - | Kanada | 0,25 | 0,04 | - | Israel | 0,12 | 0,04 | - | Etelä-Afrikka | 0,04 | - | Entinen Jugoslavian tasavalta Makedonia | 0,04 | 0,02 | -- | Albania | 0,02 | 0,02 | - | Islanti | 0,02 | 0 | - | Egypti | 0,14 | 0 | - | EU:n ulkopuoliset Euroopan maat | - | - | 0,76 | Aasia | - | - | 0,19 | Etelä-Amerikka | - | - | 0,09 | Pohjois-Amerikka | - | - | 0,28 | Afrikka | - | - | 0,20 | 2007 | 2008 | 2009 | EU-maat | 92,28 | 99,46 | 87,79 | Ehdokasmaat | 0,12 | 0 | 0 | Muut | 4,55 | 0 | 1,63 | Ei ilmoitettu | 3,05 | 0,54 | 10,57 | 10. ALAN MUKAAN (%) Pääosasto / Yksikkö | 2007 | 2008 | 2009 | SG – Pääsihteeristö | 10,19 | 9,38 | 10,10 | TREN – Energia ja liikenne | 7,54 | 8,18 | 8,02 | MARKT – Sisämarkkinat | 6,46 | 7,28 | 7,27 | COMP – Kilpailu | 7,32 | 7,18 | 7,03 | JLS – Oikeus-, vapaus- ja turvallisuusasiat | 8,45 | 6,69 | 7,74 | ENV – Ympäristö | 6,11 | 6,07 | 8,37 | ENTR – Yritystoiminta | 5,48 | 5,91 | 4,55 | SANCO – Terveys ja kuluttajansuoja | 4,27 | 5,74 | 4,69 | TAXUD – Verotus ja tulliliitto | 4,82 | 5,17 | 6,20 | ADMIN – Henkilöstö ja hallinto + OIB: Infrastruktuuri- ja logistiikkatoimisto Bryssel + OIL: Infrastruktuuri- ja logistiikkatoimisto Luxemburg | 2,34 +0,22 | 4,08 +0,28 | 3,15 | EMPL – Työllisyys- ja sosiaaliasiat | 3,1 | 3,72 | 3,28 | AGRI – Maatalous | 4,11 | 3,6 | 4,07 | REGIO – Aluepolitiikka | 3,69 | 3,42 | 3,67 | TRADE – Kauppa | 2,48 | 2,72 | 2,08 | RELEX – Ulkosuhteet | 4,09 | 2,39 | 2,25 | INFSO – Tietoyhteiskunta | 2,21 | 2,3 | 2,29 | SJ – Oikeudellinen yksikkö | 1,34 | 1,75 | 1,80 | DEV – Kehitysyhteistyö | 2,12 | 1,67 | 1,33 | AIDCO – EuropeAid -yhteistyötoimisto | 1,27 | 1,55 | 1,42 | ELARG – Laajentuminen | 3,18 | 1,5 | 1,74 | EAC – Koulutus ja kulttuuri | 1,58 | 1,4 | 1,44 | RTD – Tutkimus | 1,64 | 1,23 | 1,52 | ECFIN – Talous- ja rahoitusasiat | 1,07 | 1,23 | 1,87 | MARE – Meri- ja kalastusasiat | 0,95 | 1,13 | 0,79 | BUDG – Budjetti | 1,31 | 1,07 | 1,07 | COMM – Viestintä | 0,73 | 0,85 | 0,41 | OLAF – Euroopan petostentorjuntavirasto | 0,45 | 0,62 | 0,24 | CAB – Komission jäsenten kabinetit | 0,16 | 0,43 | 0,30 | DGT – Käännöstoimen pääosasto | 0,4 | 0,32 | 0,13 | EPSO – Euroopan yhteisöjen henkilöstövalintatoimisto | 0,08 | 0,23 | 0,26 | ESTAT – Eurostat | 0,24 | 0,22 | 0,11 | PMO – Henkilökohtaisten etuuksien hallinto- ja maksutoimisto | 0,13 | 0,18 | - | ECHO – Humanitaarisen avun toimisto | 0,21 | 0,15 | 0,24 | JRC – Yhteinen tutkimuskeskus | 0,02 | 0,13 | 0,22 | IAS – Sisäinen tarkastus | 0,1 | 0,07 | 0,02 | BEPA – Eurooppa-politiikan neuvonantajien toimisto | 0,06 | 0,07 | 0,06 | OPOCE – Julkaisutoimisto | 0,03 | 0,05 | 0,19 | SCIC – Yhteinen tulkkaus- ja konferenssipalvelu | 0,02 | 0,02 | 0,02 | DIGIT | 0,03 | 0 | 0,07 | FC – Varainhoidon valvonta | 0,02 | - | - | Yhteensä: | 100 | 100 | 100 | [1] EYVL L 145, 31.5.2001, s. 43. [2] ” Arkaluonteisia ovat asiakirjat, jotka ovat peräisin toimielimistä tai niiden virastoista, jäsenvaltioista tai kolmansista maista tai kansainvälisistä järjestöistä ja joiden turvaluokitus on ”TRÈS SECRET / TOP SECRET”, ”SECRET” tai ”CONFIDENTIEL” kyseisen toimielimen niiden sääntöjen mukaisesti, joilla suojellaan Euroopan unionin tai sen yhden tai useamman jäsenvaltion olennaisia etuja 4 artiklan 1 kohdan a alakohdassa tarkoitetuilla aloilla, erityisesti yleisen turvallisuuden, puolustuksen ja sotilasasioiden osalta .” (9 artiklan 1 kohta). [3] Euroopan unionin julkaisutoimiston tietokanta. [4] Euroopan parlamentin tietokanta. [5] Ks. asia C-64/05P, Ruotsi v. komissio , yhteisöjen tuomioistuimen 18. joulukuuta 2007 antama tuomio. [6] Ks. yksityiskohtaisempia tietoja näistä tapauksista: http://www.ombudsman.europa.eu/cases/home.faces. [7] Ks. yksityiskohtaisemmat tiedot verkkosivuilta: http://curia.europa.eu/jurisp/cgi-bin/form.pl?lang=fi. [8] Poistettu rekisteristä, 5.1.2010 annettu määräys. [9] Poistettu rekisteristä, 5.1.2010 annettu määräys. [10] Yhdistetyt asiat C-39/05 P ja C-52/05, yhteisöjen tuomioistuimen 1.7.2008 antama tuomio, Kok. 2008, s. I–4723.